
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________________

Ваљево: 25.04.2017. год.

Број:909-03-2/2017-1
З А П И С Н И К

Са Друге седнице Савета Колубарског управног округа, одржане 25.04. 2017. године са почетком у 10.00 часова у општини Љиг,  код председника општине.

Присутни:

1. Горан Миливојевић, начелник Колубарског управног округа,
2. Драган Лазаревић, председник општине Љиг,
3. Александар Јовановић Џајић, заменик председника општине Уб 
4. Ненад Стевановић, заменик председника општине Осечина,
5. Саша Симић, помоћник Градоначелника Ваљева, 
6. Милован Лекић, заменик председника општине Мионица,

7. Ненад Џајевић, заменик председника општине Лајковац,

8. Горан Миловановић, председник Скупштине општине Љиг,

9. Верка Лукић помоћник председника општине Уб,

10. Катарина Чарапић, директор средње школе у Мионици, и
11. Драган Јанковић, шеф одсека у стручној служби, секретар Савета округа. 
На  почетку седнице Савета, Горан Миливојевић, начелник округа и председавајући  поздравио је  присутне захвалио и домаћинима на гостопримству и отворио Другу  седницу Савета Колубарског управног округа у 2017. години.  
Предложио је  ДНЕВНИ РЕД,  који је једногласно прихваћен, са следећим тачкама:

1.Програм стручног усавршавања управљања људским ресурсима у локалним самоуправама;

2.Предлог решења  аутобуског превоза на релацији Љиг – Ваљево, и 

3. Разно. 

1. У оквиру прве тачке дневног реда начелник округа је да уводне напомене везане за

Програм стручног усавршавања и потреби стручног едуковања запослених у локалним самоуправама. Затим је реч дао Катарини Чарапић,  директору  средње  школе у Мионици, која представља  Центар за образовање и развој, који је основан крајем прошле године и који се бави обукама када је и коме то неопходно, у које спада и обука и усавршавање државних службеника. 
О раду Центра и дискусија Катарине Чарапић налазе се у прилогу записника.

   Након излагања Катарине Чарапић, у дискусији је учествовало више присутних.
Саша Симић је рекао да Град Ваљево већ има сарадњу са „НАЛЕД-ом“ који врши обучавање и да су већ имали неке обуке, а то очекују и у наредном периоду. Највећи проблем код обука је тај што имају запослених у локалној самоуправи који су пред пензијом, а има и оних који нису заинересовани за обучавање и усавршавање. Да би се укључили и у овај програм и изјаснили се евентуалном  прихватању учешћа, морамо да видимо ко је спреман за обучавање и колико имамо заинтересованих.
Катарина Чарапић је навела да је проблем у свим општинама сличан као и у Ваљеву, да имају незаинтересоване и оне који су пред пензијом, али и ситуацију да се годинама није спроводило и улагало у обучавање кадрова.

Саша Симић је поновио да су они чланови „НАЛЕД-а“ и да плаћају значајну чланарину за обучавање, око 4.000 евра на годишњем нивоу.

Горан Миливојевић је рекао да Министарство за државну управу и локалну самоуправу размишља да формира Академију која ће се бавити обучавањем државних службеника.
Александар Џајић-Јовановић је  поновио да све општине имају сличне проблеме и да претходно треба сагледати стање у свакој општини и Граду Ваљеву.
Драган Лазаревић је навео да у мањим општинама проблем представљају, поред запослених пред пензијом и незаинтересовани и новчана средства неопходна за обучавање.

Милован Лекић је истакао да су искуства које запослени из општине Мионица, који су похађали обуку показују да су понели добра искуства и да је обука била веома корисна и продуктивна.

Горан Миливојевић је истакао да не треба бежати од нових приступа едуковања запослених  у локалним самоуправама и државним органима, као и да треба стално тежити унапређивању рада кроз едукације, што ће у наредном периоду свакако бити све више потреба, а и обуке  и едукације ће се све више организовати, јер то даје добре резултате. 
Катарина Чарапић је навела да је потребно да се иде корак по корак, како би се на прави начин приступило овима активностима.

На крају је председавајући констатовао да је потребно наставити са овим активностима и да све општине треба да спроводе активности на припремама за обучавање и на самом обучавању својих државних службеника и намештеника.

Дискусије више није било.

2.Начелник округа је дао уводно излагање о проблему превоза грађана општине Љиг за

Ваљево, као административном, здравственом и сваком другом центру управног округа и потреби увођења аутобуске  линије Љиг – Ваљево. 
Затим је дао реч председнику општине Љиг, који је у свом излагању навео да имају проблем са превозом од октобра месеца, када је дотадашњи превозник једнострано укинуо линију, без консултација са општином. Да су их благовремено обавестили о намери, они би нашли решење, тако да неби било проблема са превозом. Нудили смо договор дотадашњем превознику „Ласти“ али су они одбили било какав договор. Зато смо се обратили Колубарском управном округу са захтевом да преко Републичке саобраћајне инспекције за друмски саобрааћај покушамо да решимо проблем. Они су помогли колико је било у њиховој надлежности. На подручју општине превоз путника и ђака обавља превозник „Банбус“, који је посао добио на јавној набавци. Сада преговоарају и о могућности да врше и међуградски превоз на линији Љиг – Ваљево.
Саша Симић се надовезао и рекао да Град Ваљево управо ради на Стратегији превоза и да је сад погодан тренутак да у рад укључимо и општину Љиг како би решили проблем увођењем линије за Љиг.
Милован Лекић је навео да на релацији Мионица - Ваљево и обратно се одвија аутобуски саобраћај превозника „Европабус“ и да треба разговарати са превозником о могућности продужетка линије до Љига.
Драган Лазаревић је рекао да они имају тренутно таксисте који возе за Ваљево, али то је нелегалан превоз, што је и довело до обустављања аутобуског превоза.

Начелник Горан Миливојевић је навео да је сада време да се у решавање нелегалног превоза укључе све надлежне републичке и општинске инспекције (за саобраћај, инспекција рада, пореска управа) које трееба да уведу ред за „рад на црно“ таксиста. Такође је предложио да се донесе следећи Закључак:

Да се заузме јединствен став према ресорном министарству и захтева да се што пре донесе решење о увођењу аутобуске линије Љиг – Ваљево, и обратно, јер је то у њиховој надлежности.

Истим закључком предлаже да се организује радни састанак на међуопштинском нивоу ресорних служби за решавање наведеног проблема. 

Закључак је једногласно прихваћен. 
Дискусије по овој тачки више није било.   

3. Под разно председник општине Љиг је навео да тражи да Општина и Колубарски

Управни округ заједнички упуте захтев Министарству правде да се из Општинског суда Мионица издвоји Судска јединица у Љигу, јер је то веома потребно и значајно за општину Љиг.

Заменик председника општине Осечина Ненад Стевановић је позвао да се следећи Савет

округа одржи у Осечини, што је једногласно прихваћено. 
Питања више није било.


      Седница је завршена у 11.30 сати.

                                                            



    Записник  водио,

                                                                                                      Драган Јанковић                                                                                                                                                                   
PAGE  
3

